Tomoyuki Yamashita

Tomoyuki Yamashita (山下 奉文 – Yamashita Tomoyuki, født 8. november 1888 i landsbyen Osugi Mura ved Kōchi på Shikoku i Japan, henrettet 23. februar 1946 ved Los Baños sør for Manila på Filippinene) var en japansk general under andre verdenskrig.

Yamashita ble etter krigen dømt til døden og henrettet for krigsforbrytelser.

Liv og virke

Bakgrunn 
Yamashita var sønn av en landsbylege. Han begynte tidlig på den militære løpebane. Etter kadettskole begynte han i juni 1906 på militærakademiet i Hiroshima og ble løytnant i infanteriet.

Tidlig militær karriere 
I 1914 tok han del i beleiringen av Tsingtau. Etter returen til Japan gikk han på hærens høyskole, og tok eksamen i 1916 som klassens sjette beste. Samme år giftet han seg med  Nagayama Hisako.

Fra 1919 til 1922 var Yamashita, som gikk for å være ekspert på Tyskland og forhold i de tysktalende områder, stedfortredende militærattaché først i Bern og deretter i Berlin.

Han kom tilbake til Japan i februar 1922, ble major, og postert til generalstaben. På denne tid utviklet han en plan om å forminske de japanske stridskrefter, men på grunn av den fremherskednde politiske stemning støtte den på heftig motstand. Samtidig var Yamashita svært aktiv politisk og tilhørte Kōdō-ha, en fraksjon i hæren som gikk inn for at militæret skulle spille en sterkere rolle i staten. Dtte bragte ham i konflikt med blant andret Tōjō Hideki og andre senere svært innflytelsesrike militære, og det hemmet hans karrieregang.

Fra februar 1927 til august 1929 var Yamashita igjen i Europa, som militærattché i Østerrike og Ungarn.

Han ble oberst da han kom hjem, og tjenestegjorde til august 1930 i avdelingen for informasjonsvesenet og den militære forskning, før han i april 1932 fikk kommando over 3. regiment av den keiserlige garde, en ganske ærefull avdeling. Fra august 1934 arbeidet han i ledende stilling i hærministeriet. Etter forfremmelse til generalmajor i august 1934 var han atter ved hærens generalstab, før han i mars 1935 overtok ledelsen av byrået for militær forskning.

Under annen verdenskrig 
Yamashita er mest kjent for erobringen av de britiske koloniene Britisk Malaya og Singapore, noe som gav ham tilnavnet «The Tiger of Malaya». Den 6. november 1941 ble Yamashita satt i kommando av en japansk hæravdeling som den 8. desember gjennomførte en invasjon av Malaya. Angrepet ble satt igang fra japanske baser i Fransk Indokina.

Invasjonen og den påfølgende japanske okkupasjonen av områdene inkluderte gjentatte krigsforbrytelser begått mot krigsfanger, som både besto av alliert personell og sivile filippinere, blant annet Alexandra Hospita-l og Sook Ching-massakrene. Yamashitas skyld for disse hendelsene er fortsatt omdiskutert den dag i dag ettersom det blir hevdet at han hadde mislyktes i å stoppe dem fra å bli utført.

I 1944 gikk krigen i alliert favør, og situasjonen var kritisk for Japan. Yamashita ble da satt til å forsvare Filippinene den 10. oktober 1944. Før den tid hadde han vært utstasjonert i Kina. De amerikanske styrkene gikk i land på Leyte den 20. oktober, bare ti dager etter at Yamashita hadde ankommet sin post på Manila.

Den 6. januar 1945 landet de totalt  mennene fra den amerikanske hæren på den store filippinske øya Luzon. Yamashita ledet på denne tiden omtrent  japanske soldater i tre defensive grupper, den største av disse kalt Shobo Group hadde i oppgave å skulle forsvarte det nordlige Luzon.

Nesten umiddelbart etter det amerikanske angrepet, ledet Den keiserlige japanske marinen under kontreadmiral Sanji Iwabuchi en operasjon som sørget for at Japan re-okkuperte Manila. Japanerne hadde cirka  sjømenn, og deres artilleri hadde til hensikt å ødelegge alle havnefasiliteter og marine lagerhus som kunne være til nytte for amerikanerne.

Kampene mellom amerikanerne og japanerne gjorde området om til en slagmark. De intense kampene og de japanske grusomhetene resulterte i dødsfall på mer enn  filippinske sivile. Dette skulle senere bli kjent som Manilamassakren, som ble utført under de voldsomme gatekampene som raste mellom 4. februar til 3. mars 1945.

Etter krigen 
Yamashita ble i tillegg til krigsforbrytelser anklaget for å ha plyndret og gjemt unna store mengder gull og juveler for cirka 200 milliarder fra Kina og Sørøst-Asia under den andre verdenskrig. Han ble stilt for en militær domstol og henrettet for krigsforbrytelser før han rakk å hente denne skatten som han ifølge ryktene skulle ha gjemt unna på et ukjent sted i Asia. Yamashitas stabssjef på Filippinene, Akira Muto, ble henrettet den 23. desember 1948 etter at han også ble funnet skyldig i krigsforbrytelser av Den internasjonale militærtribunalet for Det fjerne østen.

Referanser

Litteratur 
 Aubrey Saint Kenworthy: The Tiger of Malaya: The story of General Tomoyuki Yamashita and “Death March” General Masaharu Homma. Exposition Press, 1951
 Richard Fuller: Japanese Generals. 1926–1945. Schiffer Publishing Ltd., Atglen PA 2011, ISBN 978-0-7643-3754-3.
 A. Frank Reel: The Case of General Yamashita. The University of Chicago Press, Chicago IL 1949.
 Akashi Yoji: General Yamashita Tomoyuki: Commander of the 25th Army. In: Brian Farrell, Sandy Hunter: Sixty Years On. The Fall of Singapore Revisited. Eastern Universities Press, Singapur 2002, ISBN 981-210-202-7, S. 185–207.

Eksterne lenker 
 

Japanske generaler
Arméoffiserer
Japanere fra andre verdenskrig
Personer fra prefekturet Kochi
Japanere dømt for forbrytelser begått under andre verdenskrig
Japanere dømt for krigsforbrytelser
Henrettede personer
Personer henrettet ved hengning